“Yuventus” A Seriyada so‘nggi 9 yildagi eng yomon startni qayd etdi

“Yuventus” A Seriya 28-turi doirasida kechgan “Benevento”ga qarshi o‘yinda mag‘lubiyatga uchradi (0:1).

27 o‘yindan keyin Andrea Pirlo shogirdlari 55 ochko to‘plashga erishdi. Bu turinliklar uchun 2011/12-yilgi mavsumdan keyingi eng yomon natija bo‘ldi. 9 yil avval mana shu bosqichda “Yuventus” 53 ochko jamg‘argandi.
Turin shahri jamoasi musobaqa jadvalida uchinchi o‘rinda bormoqda. “Yuventus” peshqadam “Inter”dan 10 ochkoga, “Milan”dan esa 1 ochkoga ortda qolmoqda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!